
PLx nr.440/2020


CĂTRE:


BIROUL PERMANENT AL


CAMEREI DEPUTAȚILOR


Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.100/2020 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative, trimis Comisiei pentru buget, finanțe și bănci, Comisiei pentru muncă şi protecţie socială și Comisiei pentru tehnologia informație şi comunicaţiilor, cu adresa PL-x nr. 440 din 27 iulie 2020.


Prin conţinutul și obiectul de reglementare, proiectul de lege face parte din categoria legilor ordinare.
	PREŞEDINTE,

George – Gabriel VIŞAN


	PREȘEDINTE,

Adrian SOLOMON
	PREȘEDINTE,

Cătălin DRULĂ

Plx nr.440/2020
RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.100/2020 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative
În conformitate cu prevederile art. 94 şi 115 din Regulamentul Camerei Deputaților, republicat, Comisia pentru buget, finanțe și bănci, Comisia pentru muncă şi protecţie socială și Comisia pentru tehnologia informație şi comunicaţiilor au  fost sesizate, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.100/2020 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative. 

Consiliul Legislativ a avizat favorabil proiectul de ordonanță de urgență, cu observații și propuneri conform avizului nr. 589/17.06.2020.

Senatul, în calitate de primă Cameră sesizată, a adoptat proiectul de lege în şedinţa din 21 iulie 2020.


Comisia pentru drepturile omului, culte şi problemele minorităţilor naţionale a avizat negativ proiectul de lege, conform avizului nr. 4c-6/419/04.08.2020.

Comisia pentru politică externă a avizat favorabil proiectul de lege, conform avizului nr. 4c-16/34/02.09.2020.

Potrivit prevederilor art.75 alin.(1) din Constituţia României, Camera Deputaților este Cameră decizională.


Proiectul de lege are ca obiect de reglementare prorogarea termenului prevăzut la art. III alin. (3) din Ordonanța de urgență  a Guvernului nr.1/ 2020 privind unele măsuri fiscal-bugetare și pentru modificarea și completarea unor acte normative. Prin prezentul act normativ se propune prorogarea termenului de încetare a detașărilor din sectorul privat de la data de 31 august 2020 la data de 31 martie 2021.


Potrivit prevederilor art.61 şi 63 din Regulamentul Camerei Deputaţilor, cele trei comisii au dezbătut proiectul de lege în şedinţe separate.

Comisia pentru muncă și protecție socială a dezbătut proiectul de lege în ședința online din 4 noiembrie 2020. La lucrările comisiei au fost prezenți 24 de deputați din totalul de 24 de membri ai comisiei. 


Comisia pentru buget, finanțe și bănci a examinat proiectul de lege în ședința online din data de  10 noiembrie 2020.

Comisia pentru tehnologia informației și comunicațiilor a dezbătut proiectul de lege pe parcursul mai multor ședințe, respectiv ședința online din 26 octombrie 2020 și ședința online din 16 noiembrie 2020. La lucrările comisiei din 16 noiembrie 2020 au fost prezenți 10 de deputați din totalul de 15 de membri ai comisiei. 

În conformitate cu prevederile art.55 și 56 din Regulamentul Camerei Deputaţilor, republicat, la lucrările Comisei pentru tehnologia informației și comunicațiilor a participat, din partea Ministerului Afacerilor Externe, doamna Daniela Grigore Gîtman – Secretar de stat.

În urma dezbaterilor şi a opiniilor exprimate, membrii celor trei comisii au hotărât, cu majoritate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţă a Guvernului nr.100/2020 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative, cu amendamentele admise redactate în Anexă care face parte integrantă din prezentul raport.
În raport cu obiectul şi conținutul său, proiectul de lege face parte din categoria legilor ordinare.
	PREŞEDINTE,
George – Gabriel VIŞAN

	PREȘEDINTE,
Adrian SOLOMON
	PREȘEDINTE,
Cătălin DRULĂ

	SECRETAR,
Marilen – Gabriel PIRTEA
	SECRETAR,
Violeta RĂDUȚ
	SECRETAR,
Pavel POPESCU


	Șef serviciu

Giorgiana Ene

Expert parlamentar

Laura Gheorghe


	Consilier parlamentar

Lidia Vlădescu

Consilier parlamentar

Camelia Revenco
	Consilier parlamentar

Mihaela Astafei


ANEXĂ

Amendamente admise asupra 
proiectului de Lege privind aprobarea Ordonanţei de urgenţă a Guvernului nr.100/2020 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative
PLx nr.440/2020

	Nr. crt.
	Text 

ordonanţa de urgenţă
	Text 

adoptat de Senat
	Text propus de comisie 

(autor amendament)
	Motivare

	1. 
	__
	Titlul legii

Lege 
privind aprobarea Ordonanţei de urgenţă a Guvernului nr.100/2020 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative
	Nemodificat 
	

	2. 
	__
	Articol unic. - Se aprobă Ordonanţa de urgenţă a Guvernului nr.100/2020 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative, publicată în Monitorul Oficial al României, Partea I, nr. 557 din 26 iunie 2020.
	Articolul unic devine art.I.

Autor: deputat Florin Roman
	Pentru respectarea normelor de tehnică legislativă.

	3. 
	Titlul Ordonanţei

Ordonanţă de urgenţă pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative
	__
	Nemodificat 
	

	4. 
	Articol unic. - Termenul privind încetarea detaşărilor prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative, publicată în Monitorul Oficial al României, Partea I, nr.11 din 9 ianuarie 2020, cu modificările şi completările ulterioare, se abrogă până la data de 31 martie 2021.
	_
	Nemodificat 
	

	5. 
	__
	__
	Art.II. - Prin derogare de la dispozițiile art. 27 alin. (3) din Legea nr.55/2020 privind unele măsuri pentru prevenirea şi combaterea efectelor pandemiei de COVID-19, publicată în Monitorul Oficial al României, partea I, nr.396 din 15 mai 2020,  cu modificările şi completările ulterioare,  pe durata stării de alertă se pot desfășura concursurile pentru ocuparea posturilor vacante din cadrul Ministerului Afacerilor Externe.

Autor: deputat Florin Roman 
	Ministerul Afacerilor Externe realizează politica externă a statului român, inclusiv prin îndeplinirea sarcinilor din sfera sa de competenţă care revin României în calitate de stat membru al Uniunii Europene şi al Organizaţiei Tratatului Atlanticului de Nord, participă la promovarea intereselor economice ale României, apără şi promovează pe plan extern drepturile şi interesele statului român, ale cetăţenilor şi ale persoanelor juridice române, în conformitate cu legea română şi dreptul internaţional aplicabil, precum şi cu practica internaţională. 

Îndeplinirea obiectivelor și intereselor României pe plan extern și protejarea eficientă a drepturilor și intereselor cetățenilor români la nivel internațional este realizată nemijlocit prin personalul instituției care cuprinde personal diplomatic și consular, personal pe funcții de execuție specifice Ministerului Afacerilor Externe, personal contractual și funcționari publici. 

Prevederile art. III alin. (1)-(3) din OUG nr. 1/2020 privind unele măsuri fiscal-bugetare și pentru modificarea și completarea unor acte normative, modificat prin OUG nr. 100/2020 pentru prorogarea termenului prevăzut la art. III alin. (3), în cazul Ministerului Afacerilor Externe, stabilesc că detașările în curs care nu îndeplinesc condițiile prevăzute la art. III alin. (1) încetează până la data de 31 martie 2021, termen până la care Ministerul Afacerilor Externe inițiază concursuri pentru ocuparea posturilor astfel vacantate, în condițiile legii.

În prezent, posturile ocupate de personal detașat din mediul privat reprezintă peste 24% din personalul Ministerului Afacerilor Externe, iar încetarea detașării acestora fără posibilitatea înlocuirii prin personal competent, selecționat pe criterii de profesionalism, poate genera efecte negative asupra capacității instituției de realizare a politicii externe a României şi ar conduce la funcționarea defectuoasă sau blocarea activității sale, în special a unor misiuni diplomatice și oficii consulare din străinătate.

Deși au fost finalizate toate procedurile interne necesare, din cauza pandemiei de COVID-19, Ministerul Afacerilor Externe nu a putut iniția efectiv concursurile prevăzute de lege. Ministerul Afacerilor Externe este singura instituție menționată în mod expres în prevederile art. III. alin. (3) din OUG 1/2020 cu modificările și completările ulterioare. Limbajul prevederilor citate stabilește în termeni imperativi, în sarcina Ministerului Afacerilor Externe, obligația organizării de concursuri pentru ocuparea posturilor care ar deveni vacante ca urmare a încetării detașărilor. În aceste condiții, imposibilitatea organizării, în continuare, a concursurilor pentru ocuparea posturilor vacante sau care urmează a deveni vacante ca urmare a încetării detașărilor din mediul privat ar fi contrară prevederilor art. III. alin. (3) din OUG 1/2020 cu modificările și completările ulterioare. 

Modalitatea optimă de completare a necesarului de personal competent pentru continuarea desfășurării activității aferentă realizării politicii externe a României, o reprezintă organizarea concursurilor de admitere pentru ocuparea posturilor vacante în Ministerul Afacerilor Externe.

Astfel, având în vedere cadrul normativ mai sus-descris, precum și necesitatea asigurării resurselor umane în cadrul Ministerului Afacerilor Externe și la misiunile diplomatice și oficiile consulare din străinătate, întrucât toate aceste elemente vizează interesul public și constituie o situație extraordinară, a cărei reglementare nu poate fi amânată, se impune amendamentul în vederea asigurării continuității activității Centralei Ministerului Afacerilor Externe și a serviciului exterior.


